Pri zaparení je zásadná prevencia. Mali by ste:
Dieťa prebaliť zakaždým, keď má plienku mokrú.
Dobre očistiť zadoček dieťaťa niekoľkokrát denne pri každej výmene plienky, aby ste čo najviac zabránili kontaktu moču alebo stolice s pokožkou.
Používať vhodnú čistiacu vodu alebo čistiace mlieko a jemne pokožku opláchnuť. V prípade podráždenia nastriekať jemnú hmlu termálnej vody.
Osušiť pokožku čistou, mäkkou handričkou alebo vreckovkou bez toho, aby ste pokožku treli. Potom môžete použiť krém určený pri používaní plienok, ktorý pôsobí ako izolačný materiál a vytvára film medzi pokožkou a „agresívnymi“ látkami. V prípade začervenania nechajte pokožku zadočka dieťaťa čo najčastejšie dýchať bez plienky. Ak aj napriek všetkým opatreniam zapareniny pretrvávajú, poraďte sa s lekárom.